title: 2007/450/EF,Euratom: Europa-Parlamentets afgørelse af 26. september 2006 om decharge for gennemførelsen af Den Europæiske Unions almindelige budget for regnskabsåret 2004, Sektion I — Europa-Parlamentet

text:
               6.7.2007

               DA

               Den Europæiske Unions Tidende

               L 177/1

         EUROPA-PARLAMENTETS AFGØRELSE
   af 26. september 2006
   om decharge for gennemførelsen af Den Europæiske Unions almindelige budget for regnskabsåret 2004, Sektion I — Europa-Parlamentet
   (2007/450/EF, Euratom)
   EUROPA-PARLAMENTET —
   der henviser til Den Europæiske Unions almindelige budget for regnskabsåret 2004 (1),
   der henviser til forvaltningsregnskab og balance for regnskabsåret 2004 (C6-0357/2005),
   der henviser til den interne revisors årsberetning,
   der henviser til Revisionsrettens årsberetning om budgetgennemførelse med institutionernes svar (2),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3),
   der henviser til EF-traktatens artikel 272, stk. 10, og artikel 275 og Euratom-traktatens artikel 179 a,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 145, 146 og 147,
   der henviser til artikel 13 i de interne bestemmelser for gennemførelsen af Europa-Parlamentets budget (5),
   der henviser til finansforordningens artikel 147, stk. 1, hvorefter institutionerne træffer egnede foranstaltninger til at efterkomme bemærkningerne i Europa-Parlamentets afgørelse om decharge,
   der henviser til forretningsordenens artikel 71 og artikel 74, stk. 3, og bilag V,
   der henviser til forretningsordenens bilag V, artikel 5, stk. 1, litra a), andet afsnit,
   der henviser til betænkning fra Budgetkontroludvalget (A6-0119/2006),
   der henviser til resultatet af afstemningen på plenarmødet den 27. april 2006 om ovennævnte betænkning fra Budgetkontroludvalget, hvor Europa-Parlamentet efter ordførerens anmodning med overvældende flertal nægtede at meddele decharge (for: 3; imod: 591; hverken/eller: 13), hvorfor afgørelsen om decharge i henhold til forretningsordenens bilag V, artikel 5, stk. 1, litra a), andet afsnit, anses for udsat (6),
   der henviser til anden betænkning fra Budgetkontroludvalget (A6-0280/2006),

               A.

               der henviser til, at Revisionsretten har konstateret svagheder i overvågnings- og kontrolsystemerne (punkt 9.16 i Revisionsrettens årsberetning), som dog for det meste har været af formel art, og til, at disse fejl ifølge Revisionsretten ikke i væsentlig grad har haft indvirkning på lovligheden og den formelle rigtighed af de transaktioner, som ligger til grund for administrationsudgifterne (punkt 9.27 i Revisionsrettens årsberetning),

               B.

               der henviser til, at finansforordningen og Europa-Parlamentets forretningsorden i den pr. 23. oktober 2002 (7) ændrede udgave siden 1. januar 2003 har udgjort det formelle grundlag for dechargeproceduren,

               C.

               der henviser til, at Europa-Parlamentets forretningsorden den 23. oktober 2002 blev ændret, således at decharge skal meddeles til formanden og ikke til generalsekretæren,

               1.

               meddeler sin formand decharge for gennemførelsen af Den Europæiske Unions almindelige budget for regnskabsåret 2004;

               2.

               fremsætter sine bemærkninger i den vedføjede beslutning;

               3.

               pålægger sin formand at sende denne afgørelse og beslutningen, der udgør en integrerende del heraf, til Rådet, Kommissionen, Domstolen, Revisionsretten og Den Europæiske Ombudsmand og drage omsorg for, at de offentliggøres i Den Europæiske Unions Tidende (L-udgaven).

         Josep BORRELL FONTELLES

            Formand

         Julian PRIESTLEY

            Generalsekretær

      (1)  EUT C 105 af 30.4.2004.

      (2)  EUT C 301 af 30.11.2005, s. 1.

      (3)  EUT C 302 af 30.11.2005, s. 100.

      (4)  EFT L 248 af 16.9.2002, s. 1.

      (5)  Bur/ann/fin — PE 349.540.

      (6)  EUT L 340 af 6.12.2006, s. 29.

      (7)  EUT C 300 E af 11.12.2003, s. 303.
    ---documentbreak---

               6.7.2007

               DA

               Den Europæiske Unions Tidende

               L 177/3

         EUROPA-PARLAMENTETS BESLUTNING
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2004, Sektion I — Europa-Parlamentet
   EUROPA-PARLAMENTET —
   der henviser til Den Europæiske Unions almindelige budget for regnskabsåret 2004 (1),
   der henviser til forvaltningsregnskab og balance for regnskabsåret 2004 (C6-0357/2005),
   der henviser til den interne revisors årsberetning,
   der henviser til Revisionsrettens årsberetning om budgetgennemførelsen med institutionernes svar (2),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3),
   der henviser til EF-traktatens artikel 272, stk. 10, og artikel 275 og Euratom-traktatens artikel 179 a,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 145, 146 og 147,
   der henviser til artikel 13 i de interne bestemmelser for gennemførelsen af Europa-Parlamentets budget (5),
   der henviser til finansforordningens artikel 147, stk. 1, hvorefter institutionerne træffer egnede foranstaltninger til at efterkomme bemærkningerne i Europa-Parlamentets afgørelse om decharge,
   der henviser til forretningsordenens artikel 71 og artikel 74, stk. 3, og bilag V,
   der henviser til forretningsordenens bilag V, artikel 5, stk. 1, litra a), andet afsnit,
   der henviser til betænkning fra Budgetkontroludvalget (A6-0119/2006),
   der henviser til resultatet af afstemningen på plenarmødet den 27. april 2006 om ovennævnte betænkning fra Budgetkontroludvalget, hvor Europa-Parlamentet efter ordførerens anmodning med overvældende flertal nægtede at meddele decharge (for: 3; imod: 591; hverken/eller: 13), hvorfor afgørelsen om decharge i henhold til forretningsordenens bilag V, artikel 5, stk. 1, litra a), andet afsnit, anses for udsat (6),
   der henviser til anden betænkning fra Budgetkontroludvalget (A6-0280/2006),

               A.

               der henviser til, at Revisionsretten har konstateret svagheder i overvågnings- og kontrolsystemerne (punkt 9.16 i Revisionsrettens årsberetning), som dog for det meste har været af formel art, og til, at disse fejl ifølge Revisionsretten ikke i væsentlig grad har haft indvirkning på lovligheden og den formelle rigtighed af de transaktioner, som ligger til grund for administrationsudgifterne (punkt 9.27 i Revisionsrettens årsberetning),

               B.

               der henviser til, at finansforordningen og Europa-Parlamentets forretningsorden i den pr. 23. oktober 2002 (7) ændrede udgave siden 1. januar 2003 har udgjort det formelle grundlag for dechargeproceduren,

               C.

               der henviser til, at Europa-Parlamentets forretningsorden den 23. oktober 2002 blev ændret, således at decharge skal meddeles til formanden og ikke til generalsekretæren,

               D.

               der henviser til, at Europa-Parlamentets beslutning af 12. april 2005 (8) om decharge for 2003 fortsat bør følges op, og at det skal vurderes, i hvilket omfang henstillingerne heri er efterkommet,

               E.

               der henviser til, at statutten for Europa-Parlamentets medlemmer af 28. september 2005 (9) efter Rådets godkendelse heraf den 19. juli 2005 træder i kraft på den første dag i den valgperiode, der begynder i 2009,

               1.

               understreger, at 2004 i flere henseender var et særligt år, idet der næsten samtidigt indtraf en række begivenheder, som havde direkte indvirkning på Europa-Parlamentets budgetgennemførelse: optagelse af ti nye medlemsstater, valget til Europa-Parlamentet, ikrafttrædelse af den nye tjenestemandsvedtægt, den fortsatte gennemførelse af den nye finansforordning samt gennemførelsen af parlamentsinterne reformbestræbelser (Raising the Game);

         Europa-Parlamentets regnskabsafslutning

               2.

               noterer sig nedenstående tal fra Europa-Parlamentets regnskabsafslutning for 2004:

                              (i EUR)

                           Udnyttelse af bevillingerne

                           Bevillinger for regnskabsåret 2004

                           Bevillinger fremført fra regnskabsåret 2003

                           Bevillinger 2004

                           Bevillinger fra fremførte egne indtægter

                           Artikel 9, stk. 1, og artikel 9, stk. 4, i finansforordningen

                           Disponible bevillinger

                           1 231 000 000

                           31 335 112

                           213 477 855

                           Forpligtelser

                           1 203 370 074

                           31 328 642

                           —
                           —

                           Betalinger

                           921 908 371

                           3 248 540

                           197 455 018

                           Bevillinger fremført til 2005

                                       —

                                       Artikel 9 i finansforordningen

                           281 461 343

                           —

                                       —

                                       Artikel 10 i finansforordningen

                           —

                           6 470

                           Bortfaldne bevillinger

                           27 629 926

                           —

                           16 022 837

                           Balance pr. 31. december 2004: 1 451 967 061

               3.

               konstaterer, at der var indgået forpligtelser for 97,76 % af bevillingerne i Europa-Parlamentets budget for 2004, at de bortfaldne bevillinger tegnede sig for 2,24 %, og at udnyttelsen af bevillingerne ligesom i tidligere regnskabsår var meget høj;

               4.

               opfordrer de anvisningsberettigede til, således som det allerede til dels er sket, i deres årlige aktivitetsrapporter at redegøre for årsagerne til, at budgetbevillinger ikke er udnyttet; finder, at der må tages hensyn til disse årsager ved budgetdrøftelserne for det følgende år;

               5.

               konstaterer, at Europa-Parlamentet i 2004 kunne notere sig 117 409 824 EUR i indtægter (i 2003: 98 545 334 EUR);

         Europa-Parlamentets ejendomspolitik, særlig med hensyn til Winston Churchill-Bygningen (WIC) og Salvador de Madariaga-Bygningen (SDM)
   Regnskabsafslutning

               6.

               minder om, at den høje gennemførelsesgrad for 2004-budgettet til dels skyldes den praksis med »opsamlingsoverførsler«, som har været anvendt siden 1992, hvorved alle disponible bevillinger ved årets udgang overføres til de budgetposter, der dækker udgifterne til ejendomme, og fortrinsvis anvendes til forskudsbetalinger med henblik på at mindske fremtidige rentebetalinger; henviser til, at der f.eks. blev stillet over 70 000 000 EUR til rådighed til køb af Louise Weiss-Bygningen (LOW) i Strasbourg ved hjælp af en opsamlingsoverførsel ved udgangen af regnskabsåret 2003, og at opsamlingsoverførslen ved udgangen af regnskabsåret 2004 indbragte over 150 000 000 EUR til køb af D4- og D5-Bygningerne i Bruxelles, hvilket svarer til 12 % af de samlede budgetbevillinger;

               7.

               mener, at afdrag på ejendomme udgør en besparelse for skatteyderne og derfor bør fastsættes som led i budgetstrategien;

               8.

               opfordrer endnu en gang budgetmyndigheden til at fremlægge en budgetplan, der sikrer, at de beløb, der opføres på budgetforslaget, afspejler det reelle behov inden for de enkelte politikområder på Europa-Parlamentets budget, således at der ikke systematisk foretages enorme bevillingsoverførsler til ejendomspolitikken ved regnskabsårets afslutning;

               9.

               kræver, at udbudsprocedurerne i forbindelse med udvidelsen af KAD-Bygningen i Luxembourg bliver gennemskuelige og fair, da der er tale om de første bygningsudbudsprocedurer, som Europa-Parlamentet selv skal stå for;

               10.

               glæder sig over generalsekretærens svar på 2004-dechargespørgsmålene vedrørende Europa-Parlamentets brug af LOW-Bygningen i Strasbourg, nemlig at Europa-Parlamentet er eneejer af bygningen og kan bruge og disponere over den, som det ønsker;

         WIC- og SDM-Bygningerne

               11.

               minder om, at Budgetkontroludvalget som reaktion på, at det fik betænkningen henvist til fornyet behandling, i maj 2006 nedsatte en uformel arbejdsgruppe, som fik til opgave at vejlede ordføreren i forbindelse med de påstande, der er fremsat vedrørende de eksisterende lejekontrakter og Europa-Parlamentets eventuelle køb af WIC- og SDM-Bygningerne i Strasbourg;

               12.

               beklager dybt, at Budgetkontroludvalget på trods af sine budgetkontrolbeføjelser først fik kendskab til påstandene vedrørende ovennævnte kontrakter fra medierne og ikke, som man skulle have forventet, fra administrationen eller Europa-Parlamentets Præsidium, som begge havde haft fuldt kendskab til disse påstande i adskillige uger;

               13.

               konstaterer, at de ansvarlige generaldirektorater har stillet alle de dokumenter til rådighed for arbejdsgruppen, som den har anmodet om, herunder en ekstraordinær ekstern revision og en intern revision samt juridisk bistand; bemærker desuden, at byen Strasbourg på anmodning ligeledes har stillet dokumenter til rådighed, selv om der ikke blev givet fyldestgørende svar på nogle spørgsmål vedrørende disse dokumenter; beklager dybt, at dets anmodninger om al relevant dokumentation fra SCI-Erasme, den private investor, der ejer bygningerne, ikke er blevet efterkommet; anmoder byen Strasbourg og SCI-Erasme om at besvare alle uafklarede og fremtidige spørgsmål hurtigt og under iagttagelse af størst mulig gennemskuelighed, således at disse oplysninger kan indgå i dechargeproceduren for regnskabsåret 2005;

               14.

               bemærker, at den nævnte arbejdsgruppe for at sikre fuld gennemskuelighed straks anmodede om og fik fuld offentlig adgang til al relevant dokumentation, som Europa-Parlamentets administration havde vedrørende disse bygninger;

               15.

               er klar over, at dechargebetænkningen afspejler den finansielle situation i 2004; understreger imidlertid, at en sådan betænkning ikke kun påpeger tidligere fejl eller forseelser, men også bør komme med anbefalinger til, hvordan man kan undgå dem i fremtiden;

               16.

               henviser til lejeaftalen mellem SCI-Erasme og byen Strasbourg, som udløber i 2010; er af den helt klare opfattelse, at ovennævnte aftale, hvis Europa-Parlamentet beslutter at købe WIC- og/eller SDM-Bygningerne, ikke på nogen måde må få finansielle konsekvenser for Europa-Parlamentet; mener derfor, at aftalen i så fald skal bringes til ophør;

               17.

               påpeger, at Europa-Parlamentet, hvis det har til hensigt at købe bygningerne, også bør erhverve grunden; understreger, at det på nuværende tidspunkt synes klart, at Europa-Parlamentet kun kan få den langtidslejekontrakt, som SCI-Erasme har; mener derfor, at den endelige erhvervelse af grunden må blive en sag mellem Europa-Parlamentet og byen Strasbourg og om nødvendigt de franske nationale myndigheder;

               18.

               henviser imidlertid til, at Den Europæiske Revisionsret for nylig har gennemført en revision af ejendomspolitikken; påpeger, at Revisionsretten i sin udtalelse har givet udtryk for bekymring vedrørende brugen af indekseringssatser til at beregne den samlede halvårlige leje; konkluderer desuden, at den gjorde det klart, at indekseringen kunne være ufordelagtig for Europa-Parlamentet;

               19.

               konstaterer, at arbejdsgruppen på grundlag af oplysninger, som den fik stillet til rådighed, fastslog følgende:

                           —

                           den lejekontrakt, hvorved Europa-Parlamentet lejer de to bygninger, indebærer et trepartsforhold, hvor den første part er Europa-Parlamentet selv som lejer af WIC- og SDM-Bygningerne, den anden part er byen Strasbourg som udlejer og den tredje part er SCI-Erasme som privat investor og ejer af bygningerne

                           —

                           der synes ikke at være noget, der tyder på, at der er forekommet ulovlige handlinger i forbindelse med indgåelsen og behandlingen af leje- og tillægskontrakterne, men der er ikke desto mindre tvivl om, hvorvidt princippet om »forsvarlig økonomisk forvaltning«, som er knæsat i finansforordningen, er blevet overholdt fuldt ud

                           —

                           der findes ikke noget absolut pålideligt grundlag for fastsættelse af en passende leje for WIC- og SDM-Bygningerne, når Europa-Parlamentet er den eneste interessent, således som det er tilfældet i Strasbourg, og det er i dette tilfælde ikke hensigtsmæssigt at sammenligne med priserne på kontorarealer i forskellige lande og byer, og dette gjorde det forståeligt nok vanskeligt at fastsætte et rimeligt niveau for den pågældende leje og dermed vurdere, om Europa-Parlamentet har betalt en rimelig leje i årenes løb

                           —

                           en af de vigtigste årsager til, at lejen i årevis er steget, er, at Europa-Parlamentets beslutningstagende organer i 1985 gik med til byen Strasbourgs forslag om at indeksregulere de årlige beløb og dermed satte sig ud over en negativ udtalelse fra kvæstorerne og Budgetudvalget fra 1980

                           —

                           der er en betydelig forskel mellem, på den ene side, den leje, Europa-Parlamentet betaler til byen Strasbourg for benyttelse af WIC- og SDM-Bygningerne og, på den anden side, de månedlige afdrag, byen Strasbourg betaler til den private investor, og administrationens beregninger viser, at de overskydende betalinger over kontraktens 25 års løbetid — efter fradrag af investeringsomkostninger og udgifter til udførte arbejder — er nået op på mindst 32 000 000 EUR, samt at det på nuværende tidspunkt, hvor man afventer yderligere oplysninger fra byen Strasbourg og SCI-Erasme, ikke kan udelukkes, at de overskydende betalinger også kan komme helt op på 46 000 000 EUR (intern revision) eller knap 60 000 000 EUR (ekstern revision)

                           —

                           først i marts 2006 var der tegn på, at Europa-Parlamentets lejeindbetalinger til byen Strasbourg overstiger byens afdrag til den private investor, mens Europa-Parlamentet indtil da fejlagtigt var gået ud fra, at dets lejeindbetalinger til byen Strasbourg i fuld udstrækning blev betalt videre til SCI-Erasme, hvilket ikke var tilfældet

                           —

                           i hele denne lange periode satte Europa-Parlamentets administration aldrig spørgsmålstegn ved, om lejeindbetalingerne udgjorde en rimelig leje, og kontrollerede aldrig, om de i fuld udstrækning blev sendt videre til SCI-Erasme, men den blev heller ikke informeret herom af byen Strasbourg selv

                           —

                           kun byen Strasbourg kendte til de to forskellige kontraktforhold mellem de tre involverede parter, og kun byen Strasbourg havde siden 1981 været klar over forskellen mellem de to beløb

                           —

                           Europa-Parlamentets administration fik med skrivelse af 29. november 2005 af byen Strasbourg meddelelse om, at forhandlingerne med den private investor ikke var afsluttet, og Europa-Parlamentets administration burde senest da være blevet klar over, at der havde været forhandlinger mellem byen Strasbourg og den private investor

                           —

                           den leje, Europa-Parlamentet betaler for sine bygninger burde dække udgifterne til opførelse, vedligeholdelse og benyttelse, men den burde ikke rumme en fortjenstmargen til værtslandet eller de lokale eller regionale myndigheder; det er på samme måde almindeligt, at al offentlig jord, som stilles til rådighed af værtsmedlemsstaten til at huse en EU-institution, gives til denne institution kvit og frit; det skal dog indrømmes, at dette ikke fremgår af kontrakten på grund af det gode forhold til byen Strasbourg som et formodet ikke-kommercielt orienteret offentligt organ; der findes endvidere ikke nogen retlig bestemmelse, der forbyder en stat eller lokale eller regionale myndigheder at have en fortjeneste; mener dog, at den måde, som byen Strasbourg griber sagen an på, mildest talt er uelegant og i strid med normal praksis for gæstfrihed over for internationale institutioner

                           —

                           byen Strasbourg kendte til Europa-Parlamentets konsekvente udelukkelse af erstatningsklausuler i ejendomskontrakter, men ignorerede bevidst dette, hvilket har rokket ved tillidsforholdet mellem byen og Europa-Parlamentet

                           —

                           byen Strasbourg trak sig beklageligvis ud af trepartsforhandlingerne med Europa-Parlamentet, hvor det endnu en gang var blevet understreget, at der ikke kunne blive tale om erstatning for tab af langtidskontrakten mellem byen Strasbourg og SCI-Erasme, og der blev ikke taget hensyn hertil af byen Strasbourg i de efterfølgende bilaterale forhandlinger med SCI-Erasme;

               20.

               drager følgende konklusioner af det, der er sket:

                           —

                           beklager dybt den manglende tillid fra både byen Strasbourgs og den private investor SCI-Erasmes side i deres forhold til Europa-Parlamentet; beklager desuden den manglende beslutsomhed fra Europa-Parlamentets administrations side

                           —

                           opfordrer Præsidiet til at opsige lejekontrakten med byen Strasbourg pr. 31. oktober 2006 for — hvis købet af bygningen trækker i langdrag — at forhandle sig frem til en ny og passende leje

                           —

                           opfordrer Præsidiet til at undersøge, om det ville være passende i første halvdel af 2006 kun at overføre et lejebeløb til byen Strasbourg, som sætter den i stand til at dække afdragene til SCI-Erasme, men ikke den fulde leje

                           —

                           mener, at det kunne være fornuftigt fortsat at tilstræbe at købe WIC- og SDM-Bygningerne, når blot der tages hensyn til følgende faktorer: der hersker stadig uklarhed om, hvad der ville være en passende leje og dermed en passende købspris; bygningens alder; der kan principielt ikke udbetales nogen erstatning; de overskydende beløb, Europa-Parlamentet uden rimelig grund har betalt i 25 år, bør modregnes i købsprisen; grunden bør erhverves samtidig med bygningerne

                           —

                           mener, at det trepartsforhold, der her var tale om, ikke var befordrende for fuld gennemskuelighed eller garanti for forsvarlig økonomisk forvaltning, og mener derfor, at sådanne forhold bør undgås i EU-institutionernes og -organernes ejendomspolitik

                           —

                           opfordrer sine ansvarlige organer til at ændre artikel 16 i de interne bestemmelser for gennemførelsen af Europa-Parlamentets budget, således at Budgetudvalget skal godkende ejendomsprojekter med store finansielle konsekvenser for budgettet

                           —

                           opfordrer sin administration til at træffe de nødvendige foranstaltninger med henblik på at sikre en regelmæssig kontrol, mindst hvert femte år, med langvarige kontraktforpligtelser over for tredjemand, f.eks. leje- eller tjenesteydelseskontrakter, og lade resultatet af denne kontrol indgå i generaldirektørernes aktivitetsrapporter; opfordrer til, at den første rapport af denne art udarbejdes i god tid inden budgetdechargeproceduren for 2005 og derefter fremover hvert år indføjes i en ad hoc-del i den årlige aktivitetsrapport

                           —

                           pålægger sin administration at udarbejde en beretning om, hvorvidt det ville være hensigtsmæssigt at etablere en europæisk ejendomsmyndighed med ansvar for opførelse og vedligeholdelse af EU-institutionernes og -organernes bygninger; anmoder om, at en sådan beretning forelægges for Budgetkontroludvalget inden den 1. oktober 2007

                           —

                           konstaterer, at byen Strasbourg og mere specifikt SCI-Erasme endnu ikke har imødekommet alle Europa-Parlamentets anmodninger om oplysninger; agter derfor at behandle spørgsmålet igen under dechargeproceduren for 2005

                           —

                           opfordrer Budgetkontroludvalget til på ny at undersøge Europa-Parlamentets ejendomspolitik under 2005-dechargeproceduren og derefter regelmæssigt;

               21.

               forventer, at Europa-Parlamentet fortsætter sin undersøgelse af lejekontrakter og tilhørende dokumenter mellem byen Strasbourg, SCI-Erasme og Europa-Parlamentet med henblik på at få alle kendsgerninger på bordet;

               22.

               glæder sig over beretningen om den yderligere revision, som Den Europæiske Revisionsret har foretaget af Europa-Parlamentets leje af WIC- og SDM-Bygningerne, og godkender konklusionerne heri;

         Revisionsrettens bemærkninger til regnskabsåret 2004

               23.

               bemærker, at Revisionsretten har konstateret svagheder i overvågnings- og kontrolsystemerne (punkt 9.16 i Revisionsrettens årsberetning), som dog for det meste har været af formel art; konstaterer, desuden, at disse fejl ifølge Retten ikke i væsentlig grad har haft indvirkning på lovligheden og den formelle rigtighed af de transaktioner, som ligger til grund for administrationsudgifterne (punkt 9.27);

               24.

               konstaterer, at der i 2004 ved den næsten samtidige indførelse af den nye tjenestemandsvedtægt og et nyt edb-system til beregning af tjenestemændenes vederlag opstod fejl, som dels skyldtes edb-systemet og dels fortolkningsvanskeligheder med tjenestemandsvedtægten; konstaterer, at disse problemer blev imødegået gennem styrkelse af den efterfølgende kontrol;

               25.

               konstaterer ligeledes, at der i 2005 blev indført nye regler for godtgørelse af rejseomkostninger for at sikre overensstemmelse med finansforordningen;

               26.

               lægger stor vægt på Revisionsrettens bemærkninger, som til dels ligger på linje med den interne revisors konstateringer, og konstaterer, at der ifølge disse fortsat er svagheder i overvågnings- og kontrolsystemerne; er af den opfattelse, at afhjælpningen af disse svagheder må tildeles en fortrinsstilling, og anmoder Revisionsretten og den interne revisor om i den næste årsberetning udtrykkeligt at komme ind på systemtekniske forbedringer;

         Europa-Parlamentets budgetforvaltning

               27.

               konstaterer, at den til 2004-forvaltningsregnskabet vedføjede analyse over budgetgennemførelsen giver et godt overblik over den vigtigste udvikling i det regnskabsår, som skal behandles, samt et kort sammendrag af generaldirektørernes aktivitetsberetninger; finder dog, at denne analyse kunne blive endnu bedre med en mere ensartet præsentation af generaldirektoraternes aktiviteter;

               28.

               opfordrer generalsekretæren til ufortøvet og som for længst lovet hvert år at udarbejde et kortfattet, lettilgængeligt og overskueligt dokument for at give offentligheden mere information om budgetforvaltningen i Europa-Parlamentet (10);

               29.

               henviser til, at en del af institutionens forvaltningsaktiviteter i 2004 fortsat har været lagt an på tilpasningen til de nye krav i finansforordningen og nærmere bestemt gennem indførelse af nye systemer, fremgangsmåder og arbejdsmetoder, udformning af videreuddannelsesprogrammer og fastlæggelse af nye former for ansvarsfordeling;

               30.

               konstaterer, at de første erfaringer med anvendelsen af den nye finansforordnings bestemmelser i en institution som Europa-Parlamentet, der skal forvalte et administrationsbudget, i visse tilfælde tyder på, at der er skabt overdrevent komplekse systemer og finansielle kredsløb;

               31.

               opfordrer generalsekretæren til at oplyse, hvor mange ansatte der på nuværende tidspunkt udfører kontrolopgaver (forudgående og efterfølgende kontrol, intern revision), og hvor mange ansatte det tidligere Direktorat for Finanskontrol til sammenligning omfattede; opfordrer generalsekretæren til i denne forbindelse at udfærdige en sammenlignende analyse og vurdering af det nye system i forhold til systemet med den tidligere finanskontrol, hvormed det kan fastslås, hvorvidt den øgede indsats af personaleressourcer er berettiget;

               32.

               bekræfter endnu en gang det synspunkt, der fremgår af punkt 34 i ovennævnte beslutninger af 12. april 2005 og 21. april 2004 og i beslutning af 8. april 2003 (11), »at dechargeproceduren ikke blot bør omfatte generalsekretærens og administrationens forvaltningsaktiviteter, men også de afgørelser, der træffes af institutionens styrende organer, dvs. formanden, Præsidiet og Formandskonferencen«;

               33.

               udtrykker kraftig kritik af sit Præsidium og det kompetente udvalg for deres inaktivitet; opfordrer dem begge til omgående at efterkomme det i punkt 16 og 17 i ovennævnte beslutning af 21. april 2004 anførte krav, udarbejde forslag med henblik på at definere den nøjagtige praktiske betydning af det politiske ansvar for medlemmer af Europa-Parlamentets styrende organer, når det gælder udøvelsen af beføjelser og vedtagelsen af afgørelser med betydelige finansielle konsekvenser;

               34.

               opfordrer Præsidiet til på forhånd at foretage en grundig høring af personer, der berøres af dets afgørelser, for at gøre beslutningsprocesserne gennemsigtige; opfordrer desuden Præsidiet til at forelægge en årlig aktivitetsrapport, der — af hensyn til den demokratiske kontrol — bør indgå i dechargeproceduren;

               35.

               understreger, at Europa-Parlamentet ikke meddeler decharge til generalsekretæren, men til formanden; forventer derfor, at formanden som led i dechargeproceduren står til rådighed for Budgetkontroludvalget med henblik på dialog;

         Generaldirektørernes aktivitetsrapporter

               36.

               påpeger, at Europa-Parlamentets generalsekretær den 21. april 2005 fremsendte generaldirektørernes aktivitetsrapporter for 2004 til Budgetkontroludvalget; påpeger endvidere, at generalsekretæren i sin egenskab af bemyndiget anvisningsberettiget heri erklærede at have rimelig vished for, at Europa-Parlamentets budget var gennemført i overensstemmelse med principperne om forsvarlig økonomisk forvaltning, og at de indførte kontrolprocedurer gav de nødvendige garantier for de underliggende transaktioners lovlighed og formelle rigtighed;

               37.

               konstaterer, at de forskellige aktivitetsrapporter afviger betydeligt fra hinanden med hensyn til form, indhold, længde og i hvilken grad, oplysningerne fra de berørte tjenestegrene er integreret; opfordrer generalsekretæren til som foreslået af Revisionsretten (i punkt 9.16 i Revisionsrettens årsberetning) fremover at harmonisere aktivitetsrapporternes form og indhold for at gøre rapporterne mere letlæselige og sammenlignelige;

               38.

               opfordrer Europa-Parlamentets administration til for fremtiden at forelægge den endelige udgave af aktivitetsrapporterne, inklusive den anvisningsberettigedes erklæring, for Budgetkontroludvalget med alle bilag;

               39.

               glæder sig over, at alle generaldirektører har afgivet en erklæring om rigtigheden af de finansielle transaktioner i deres tjenestegren; bemærker, at der kun i et enkelt tilfælde, nemlig i den offentlige udbudsprocedure i Generaldirektoratet for Information, blev påpeget svagheder, som dog ikke giver anledning til noget forbehold;

               40.

               minder om sit forslag i punkt 30 i ovennævnte beslutning af 12. april 2005 gående ud på, at det for at gøre det lettere at forstå den sande værdi af de anvisningsberettigedes undertegnede erklæringer ville være ønskeligt, om der i årene fremover blev vedtaget et standardformat, hvor der klart blev skelnet mellem de sager, der krævede en »bemærkning« fra generaldirektørens side (hvilket ikke drager dennes revisionserklæring i tvivl), og de andre mere alvorlige sager, der berettigede til et »forbehold«;

               41.

               konstaterer, at der af aktivitetsrapporternes konklusioner fremgår følgende generelle udfordringer:

                           —

                           gennemførelsen af den interne kontrolprocedure kræver mere tid end oprindeligt antaget

                           —

                           der er vanskeligheder i forbindelse med offentlige udbudsprocedurer

                           —

                           det er fortsat nødvendigt at søge efter kvalificeret personale til de finansielle afdelinger i generaldirektoraterne og at videreuddanne det nuværende personale

                           —

                           der er opstået yderligere vanskeligheder i forbindelse med generaldirektoraternes omplacering og/eller omstrukturering;

         Den interne revisors årlige beretning

               42.

               henviser til, at den interne revisors årlige beretning samt erklæringen og aktivitetsrapporterne fra generalsekretæren og generaldirektørerne indgår som en væsentlig del af den vurdering, der skal foretages af både Revisionsretten og Europa-Parlamentets dechargemyndighed;

               43.

               minder om, at de interne kontrolsystemer iværksat af de anvisningsberettigede gennem uddelegering omfatter følgende kontrolmål: overensstemmelse med gældende retsforskrifter, regler og praksis, pålideligheden af forvaltningsmæssige informationer og fortegnelser samt de iværksatte foranstaltningers rentabilitet, produktivitet og effektivitet;

               44.

               minder endvidere om, at de anvisningsberettigede skal overholde 22 mindstestandarder for at virkeliggøre disse kontrolmål; bemærker, at disse standarder kan sammenfattes i fem kontrolkomponenter: kontrolomstændigheder, resultater og risikostyring, information og kommunikation, kontrolaktiviteter samt overvågning (efterprøvelse og evaluering);

               45.

               konstaterer, at Den Interne Revisionstjeneste i 2004 har udarbejdet 13 beretninger om de interne overvågnings- og kontrolrammer i generaldirektoraterne samt undersøgt den økonomiske forvaltning i fire af Europa-Parlamentets informationskontorer;

               46.

               understreger, at de på grundlag af kontrolberetningerne vedtagne handlingsplaner gør det muligt at drage følgende konklusioner:

                           —

                           med hensyn til den interne kontrol er der opnået betydelige fremskridt, men en fuldstændig gennemførelse af de nye interne kontrolrammer vil kræve yderligere tid

                           —

                           i hver tjenestegren skal interne kontrolsystemer være fuldt udviklet og dokumenteret; dertil skal hver tjenestegren råde over tilstrækkelige ressourcer af hensyn til indledning af procedurer og varetagelse af kontrolfunktionen

                           —

                           der er et generelt behov for personale med passende kvalifikationer inden for økonomisk forvaltning og finanskontrol, og det må betragtes som et primært anliggende at dække dette behov

                           —

                           desuden skal der udvikles passende mekanismer til planlægning, programmering og opstilling af målsætninger vedrørende risikoevalueringsinstrumenter og de bedst mulige ledelsesinformationssystemer (12);

               47.

               mener, at de ansvarlige anvisningsberettigede på baggrund af de indhøstede erfaringer skal sikre,

                           —

                           at de interne kontrolsystemer fastsætter regelmæssig kontrol af indholdet af langfristede bindende retshandler, og

                           —

                           at de interne kontrolsystemer sikrer, at langfristede bindende retshandler indeholder klausuler om en mulighed for en økonomisk rimelig tilpasning;

                     mener, at den interne revisor bør verificere den korrekte gennemførelse af disse foranstaltninger i sin gennemgang af den interne kontrolramme;

               48.

               tager til efterretning, at disse hovedpunkter indgår i generalsekretærens handlingsplan, jf. dog de i punkt 47 omhandlede foranstaltninger;

               49.

               konstaterer, at afviklingen af udbudsprocedurer og medlemmernes godtgørelse til parlamentarisk assistance er genstand for igangværende undersøgelser; finder, at beretningerne om disse undersøgelser bør evalueres under 2005-dechargeproceduren;

               50.

               opfordrer den interne revisor til i forbindelse med kontrollen af udgifternes formelle rigtighed og lovlighed også at tage principperne om forsvarlig økonomisk forvaltning og sparsommelighed i betragtning;

               51.

               anmoder om, at den interne revisor ikke kun fremsender sine årlige beretninger til Budgetkontroludvalget, men også forklarer dem mundtligt;

         Offentlige kontrakter

               52.

               minder om, at finansforordningen og gennemførelsesbestemmelserne (13), der trådte i kraft den 1. januar 2003, ændrede procedurerne for planlægning, offentliggørelse og tildeling af kontrakter; minder endvidere om, at institutionerne fremsender beretninger til budgetmyndigheden om forhandlingsprocedurer og kontrakter, som ikke falder ind under direktiverne om offentlige kontrakter, at en liste over modtagere af kontrakter, som ligger over 50 000 EUR, men under beløbsgrænsen i ovennævnte direktiver, offentliggøres i EUT, og at kontrakter til beløb mellem 13 800 og 50 000 EUR offentliggøres på institutionens internetsider; bemærker desuden, at Europa-Parlamentet i 2003 opfordrede sin generalsekretær til hvert år at aflægge beretning om de indgåede kontrakter (14);

               53.

               konstaterer, at årsberetningen indeholder følgende oplysninger om de i 2004 indgåede kontrakter:

                           Kontraktens art

                           Antal

                           Procentdel

                           Beløb i EUR

                           Procentdel

                           Tjenesteydelser

                           229

                           58 %

                           180 927 304

                           75 %

                           Leverancer

                           99

                           25 %

                           26 500 867

                           11 %

                           Arbejder

                           60

                           15 %

                           18 876 271

                           8 %

                           Bygninger

                           4

                           2 %

                           15 593 025

                           6 %

                           Total

                           392

                           100 %

                           241 897 467

                           100 %

                           Procedurens art

                           Antal

                           Procentdel

                           Beløb i EUR

                           Procentdel

                           Gennemsnitligt beløb

                           Offentlig

                           95

                           24 %

                           157 909 034

                           70 %

                           1 662 200

                           Begrænset

                           110

                           28 %

                           39 897 441

                           18 %

                           362 704

                           Efter forhandling

                           183

                           48 %

                           28 497 967

                           12 %

                           155 727

                           Total

                           388

                           100 %

                           226 304 442

                           100 %

                           585 259

               54.

               konstaterer, at den interne revisor for tiden er i færd med at afslutte en gennemgang af udbudsproceduren for hele institutionen; opfordrer generalsekretæren til på passende måde at underrette Budgetkontroludvalget om indholdet af denne beretning;

               55.

               beklager, at antallet og omfanget af kontrakter tildelt efter den offentlige procedure er faldet markant i 2004; opfordrer generalsekretæren til at forklare dette;

               56.

               ønsker det oplyst, om den i finansforordningens artikel 95 omhandlede database for kontrakttildeling allerede er oprettet og klar til brug;

               57.

               ønsker det oplyst, om dets henstilling fra sidste år om ændring af finansforordningen (15) (tildeling af kontrakter efter udbud ved kontrakter af lav værdi, udveksling af information vedrørende udbud ad elektronisk vej) er taget til følge;

         Aktiviteter i Europa-Parlamentets udvalg

               58.

               minder om, at det ifølge EF-traktatens artikel 276 tilkommer Europa-Parlamentet at meddele Kommissionen decharge for gennemførelsen af budgettet, og at dette omfatter samtlige udgiftsområder; beklager derfor, at det på grund af de gældende parlamentsinterne bestemmelser om tilrettelæggelsen af delegationsrejser til tredjelande ikke har været muligt for Budgetkontroludvalget rettidigt at gennemføre ad hoc-delegationens planlagte besøg ved Det Europæiske Genopbygningsagentur for Kosovo;

               59.

               opfordrer derfor Europa-Parlamentets kompetente instanser til at skabe mulighed for, at Budgetkontroludvalget til varetagelse af sine parlamentariske opgaver inden for rammerne af dechargeproceduren i givet fald hurtigt og ubureaukratisk kan sende mindre delegationer til medlemsstater og tredjelande for at gennemføre den nødvendige kontrol på stedet;

         Politiske grupper (gennemgang af regnskaber og procedurer — konto 3 7 0 1)

               60.

               gør opmærksom på, at det i henhold til punkt 2.7.3 i regulativet om anvendelse af bevillingerne på konto 3 7 0 1 (16) er Præsidiet og Budgetkontroludvalget, der behandler de politiske gruppers reviderede årsregnskaber på grundlag af de beføjelser, de har fået tildelt i henhold til Europa-Parlamentets forretningsorden;

               61.

               gentager, at de politiske grupper hver især er ansvarlige for forvaltningen og anvendelsen af deres andel af Europa-Parlamentets budget, og at institutionens interne revisionstjenestes ansvarsområde ikke rækker så vidt som til de vilkår, hvorpå bevillingerne på konto 3 7 0 1 (der udgør ca. 3,2 % af Europa-Parlamentets samlede budget) bliver brugt;

               62.

               glæder sig over, at de politiske grupper skal offentliggøre deres interne finansielle forskrifter og budgetforvaltning i 2004 på Europa-Parlamentets internetside;

               63.

               ønsker det oplyst, om de politiske grupper er stødt på problemer ved anvendelsen af principperne i den nye finansforordning og gennemførelsesbestemmelserne;

               64.

               bemærker, at bevillingerne på konto 3 7 0 1 i 2004 blev gennemført som følger:

                              (i 1 000 EUR)

                           Disponible bevillinger i alt

                           43 250

                           Løsgængere

                           1 246

                           Grupper

                           42 004

                           Gruppe

                           Tildelte bevillinger fra Europa-Parlamentets budget

                           Gruppens egne indtægter og fremførte bevillinger

                           Udgifter 2004

                           Udnyttelsesgrad

                           Øvre grænse for bevillingsfremførsler (17)

                           Fremført til 2005

                           PPE

                           16 077

                           2 912

                           14 828

                           78 %

                           8 038

                           4 160

                           PSE

                           12 204

                           3 775

                           10 952

                           69 %

                           6 102

                           5 027

                           ELDR/
                           ALDE

                           4 525

                           1 192

                           3 612

                           63 %

                           2 263

                           2 106

                           Verts/ALE

                           2 785

                           998

                           3 156

                           83 %

                           1 393

                           628

                           GUE/NGL

                           2 976

                           1 217

                           3 018

                           72 %

                           1 488

                           1 175

                           UEN

                           1 687

                           426

                           1 840

                           87 %

                           844

                           273

                           EDD (18)

                           650

                           605

                           1 225

                           98 %

                           ikke aktuelt

                           ikke aktuelt

                           IND/DEM

                           1 100

                           4

                           452

                           41 %

                           550

                           653 (19)

                           I alt

                           42 004

                           11 130

                           39 083

                           74 %

               65.

               konstaterer, at de politiske gruppers eksterne revisorer har bekræftet, at regnskaberne er ført i overensstemmelse med gældende regler og internationale regnskabsføringsstandarder;

               66.

               tager det til efterretning, at Præsidiet den 29. september 2005 drøftede og godkendte de politiske gruppers beretninger samt revisorernes beretninger;

               67.

               konstaterer, at de politiske grupper sædvanligvis ikke har udnyttet de tildelte bevillinger fuldt ud;

               68.

               opfordrer Kommissionen og Rådet til i de kommende forhandlinger om reformen af finansforordningen at fastsætte endelige og omfattende bestemmelser for den retlige behandling af de midler fra Europa-Parlamentets budget, der stilles til rådighed for grupperne, således som det anmodede om i sin holdning af 15. marts 2006 om finansforordningen vedrørende De Europæiske Fællesskabers almindelige budget (20);

         Godtgørelser til medlemmerne

               69.

               glæder sig over, at statutten for Europa-Parlamentets medlemmer efter Rådets godkendelse heraf den 19. juli 2005 vil træde i kraft på den første dag i den valgperiode, der begynder i 2009;

               70.

               gør opmærksom på, at regulativet om omkostningsgodtgørelser og andre godtgørelser til medlemmerne (21) i maj 2004 blev tilpasset til finansforordningen;

               71.

               minder om Præsidiets afgørelse af 28. maj 2003, hvori Præsidiet vedtog: »— når Plenarforsamlingen havde vedtaget statutten for Europa-Parlamentets medlemmer og under hensyntagen til tidsplanen for statuttens ikrafttrædelse — at indlede proceduren for Præsidiets vedtagelse af nye bestemmelser vedrørende omkostningsgodtgørelser og andre godtgørelser til medlemmerne (...)«; opfordrer generalsekretæren til at underrette Budgetkontroludvalget om, hvilke foranstaltninger Præsidiet hidtil har truffet;

               72.

               opfordrer Præsidiet til at gennemføre de i statutten indeholdte planer, der er godkendt af Europa-Parlamentet, om at indføre et system, således at de medlemmer, der måtte ønske det, udelukkende får godtgjort de faktisk afholdte rejseudgifter;

         Assistentgodtgørelse

               73.

               tager det til efterretning, at Præsidiet den 13. december 2004 vedtog ændringer til bestemmelserne om assistentgodtgørelse (22), der bl.a. tog sigte på at sikre større overensstemmelse mellem disse bestemmelser og kravene i finansforordningen;

               74.

               beklager, at praktikantkontrakter og tjenesteydelseskontrakter med uafhængige personer, virksomheder eller stiftelser indtil juli 2004 blev læst ind i Europa-Parlamentets edb-system med den samme kode uden hensyntagen til kontraktens art, eller om den vedrørte en assistent eller en praktikant;

               75.

               beklager, at generalsekretæren ikke har fået tilstrækkelige oplysninger om den løn, der er betalt til de mange assistenter, der har været ansat via tjenesteydere; glæder sig over oplysningerne fra generalsekretæren om de beløb, der er betalt til assistenter, der er ansat direkte af medlemmer, eller som betales gennem en tredjepart;

               76.

               beklager, at 87,2 % af medlemmerne den 20. februar 2006 ikke havde forelagt udgiftsopgørelser for Europa-Parlamentet vedrørende deres assistentgodtgørelse, hvilket skulle være sket den 1. november 2005 i henhold til artikel 14, stk. 5, litra e), og artikel 14, stk. 6, litra b) og c), i regulativet om omkostningsgodtgørelser og andre godtgørelser til medlemmerne, og hvori der også skal indgå erklæringer om assistenternes tilslutning til en socialsikringsordning, såfremt assistenten er omfattet af en kontrakt med en tjenesteydelsesleverandør; beklager endvidere, at Europa-Parlamentet endnu ikke har indgået rammekontrakter med virksomheder specialiseret i forvaltning i overensstemmelse med den gældende nationale lovgivning om skatte- og socialsikringsspørgsmål, således som det er fastsat i artikel 14, stk. 5, litra f), i regulativet om omkostningsgodtgørelser og andre godtgørelser til medlemmerne, og som det har været forlangt i det mindste siden juli 2004;

               77.

               fastholder, at fremsendelse af individuelle meddelelser til de medlemmer, som endnu ikke har forelagt dokumenterne, vil være den mest effektive metode til afhjælpning af problemet med manglende dokumentation fra medlemmerne for godtgørelse af udgifter til deres assistenter;

               78.

               opfordrer Præsidiet til ufortøvet at afslutte sin drøftelse af resultaterne af arbejdet i den parlamentariske arbejdsgruppe om »medlemmernes assistenter«; opfordrer generalsekretæren til at underrette Budgetkontroludvalget om arbejdsgruppens forslag og Præsidiets afgørelse;

               79.

               opfordrer Præsidiet til at fastlægge en vedtægt for medlemmernes assistenter, hvori der bl.a. indgår bestemmelser om ansættelses-, arbejds-, socialsikrings- og skattevilkår; henstiller indtrængende, at denne statut træder i kraft hurtigst muligt;

         Den frivillige pensionsordning

               80.

               minder om, at Revisionsretten i sine årsberetninger for de seneste tre år har påpeget, at der bør tilvejebringes et fyldestgørende retsgrundlag for Europa-Parlamentets frivillige pensionsordning; minder om, at der endvidere ifølge Retten må opstilles entydige regler til dækning af et eventuelt underskud (23); bemærker imidlertid, at Europa-Parlamentets Juridiske Tjeneste mener, at der allerede findes tilstrækkeligt retsgrundlag for den frivillige pensionsordning i henhold til Europa-Parlamentets beføjelser som fastsat i EF-traktatens artikel 199 (tidligere artikel 142 i EØF-traktaten), som giver Europa-Parlamentet ret til at træffe enhver foranstaltning, der er nødvendig for dets interne organisation (24), og at artikel 27 i medlemmernes statut, når denne statut træder i kraft, desuden vil udgøre retsgrundlaget for pensionsfonden;

               81.

               gør desuden opmærksom på aktivitetsrapporten for regnskabsåret 2004 fra Generaldirektoratet for Økonomi, hvori der med hensyn til den supplerende pensionsordning peges på følgende:

                           —

                           manglende aftalegrundlag for forholdet mellem Europa-Parlamentet og pensionsfonden

                           —

                           manglende bestemmelser for det tilfælde, at der måtte opstå et overskud eller underskud for fonden

                           —

                           uklarhed med hensyn til det budgettekniske grundlag for fondsmedlemmernes krav;

               82.

               konstaterer, at den frivillige pensionsfond i november 2005 talte 475 medlemmer: disse medlemmer indbetalte et månedligt bidrag — over den generelle omkostningsgodtgørelse — på 948 EUR om måneden (1/3); Europa-Parlamentet betalte 1 896 EUR om måneden hertil (2/3); til den frivillige pensionsordning blev der i 2004 opført 10 300 000 EUR på budgettet;

               83.

               konstaterer, at pensionsfonden pr. 31. december 2004 havde et forsikringsteknisk dækningsunderskud på 43 756 745 EUR og et finansieringsniveau på 76,8 %, samt at underskuddet pr. 31. december 2005 var faldet betydeligt til 28 875 417 EUR, og at finansieringsniveauet var steget til 86,1 % (25);

               84.

               noterer sig, at fra januar 2005 kan et fondsmedlem efter det fyldte 60. år og efter kun at have betalt bidrag i fem år få udbetalt en månedlig pension på 1 276 EUR;

               85.

               konstaterer, at Præsidiet ikke har taget hensyn til Revisionsrettens bemærkninger i perioden 2002-2005; konstaterer, at Præsidiet den 30. november 2005 godkendte følgende foranstaltninger:

                           —

                           en forhøjelse af de månedlige bidragssatser fra 2006: 1 094 EUR for medlemmer og 2 188 EUR for Europa-Parlamentet

                           —

                           at give en arbejdsgruppe til opgave at udarbejde en rapport om fondens økonomiske situation;

               86.

               er af den opfattelse, at der allerede i år bør skabes et kontraktmæssigt grundlag for forholdet mellem Europa-Parlamentet og pensionsfonden; opfordrer generalsekretæren til i december 2006 at forelægge Budgetkontroludvalget en rapport om de opnåede fremskridt;

               87.

               er endvidere af den opfattelse, at medlemmers bidrag til den frivillige pensionsordning bør betales direkte af deres personlige indkomst og ikke gennem Europa-Parlamentets godtgørelsesordning; bemærker imidlertid, at Revisionsretten i forbindelse med det nuværende bidragssystem i sin udtalelse nr. 5/99 konkluderede, at systemet efter fondens og medlemmernes opfattelse har fungeret effektivt, og at det desuden har gjort det muligt for Europa-Parlamentet at beregne sine egne betalingsforpligtelser korrekt, da Europa-Parlamentet i henhold til reglerne skal betale det dobbelte af det beløb, som medlemmer betaler; bemærker, at Retten ikke så nogen problemer i at bevare systemet, hvis det blev bedre defineret og dets drift fastsat i et formelt dokument;

               88.

               bemærker med bekymring, at det faktum, at bidrag til pensionsordningen trækkes fra godtgørelsen for generelle udgifter, betyder, at medlemmer kan blive beskyldt for, at offentlige midler anvendes til at dække private pensionsbidrag, og anmoder derfor Europa-Parlamentets Præsidium om inden den 31. marts 2007 at foreslå foranstaltninger for at sikre, at fondsmedlemmer betaler sådanne beløb direkte via betalingsordrer;

               89.

               konstaterer, at medlemmerne, når statutten for Europa-Parlamentets medlemmer træder i kraft i 2009, vil blive behandlet ens, og at den supplerende pensionsfond ikke længere må optage medlemmer efter dette tidspunkt; mener også, at det efter medlemsstatuttens ikrafttræden:

                           —

                           vil være på sin plads at afvikle den frivillige pensionsordning

                           —

                           at medlemmer ikke længere kan tilslutte sig den frivillige pensionsfond

                           —

                           pensionsrettigheder erhvervet indtil da bevares dog;

         Politiske partier på europæisk plan

               90.

               konstaterer, at regnskabsføringen i de politiske partier på europæisk plan i 2004 præsenterer sig som følger:

                           (i EUR)

                           2004-budget godkendt inden for rammerne af aftalen

                           Parti

                           Tilskudsberettigede udgifter ifølge det til ansøgningen om finansieringsstøtte vedføjede budgetforslag

                           Ansøgt finansieringsstøtte

                           Egne indtægter

                           Endeligt finansieringsstøttebeløb

                           I procent af den ansøgte finansieringsstøtte

                           PPE

                           2 116 783,00

                           1 587 587,00

                           517 555,63

                           1 051 469,44

                           66 %

                           PSE

                           1 676 000,00

                           1 257 000,00

                           447 780,45

                           1 093 853,21

                           87 %

                           ELDR

                           825 194,00

                           618 896,00

                           156 156,24

                           462 661,31

                           75 %

                           EFGP

                           408 000,00

                           307 500,00

                           77 371,36

                           171 460,56

                           56 %

                           AEN

                           215 000,00

                           161 250,00

                           28 000,00

                           83 964,01

                           52 %

                           PDE

                           453 900,00

                           340 425,00

                           23 509,72

                           69 861,91

                           21 %

                           GE

                           280 366,00

                           210 275,00

                           69 800,00

                           120 895,22

                           58 %

                           EFA

                           222 024,00

                           165 724,00

                           54 407,34

                           163 222,02

                           99 %

                           Total

                           6 197 267,00

                           4 648 657,00

                           1 374 940,74

                           3 217 387,68

                           69 %

                           PPE: Det Europæiske Folkeparti, PSE: De Europæiske Socialdemokraters Parti, ELDR: Det Europæiske Liberale og Demokratiske Parti, EFPG: De Grønne, AEN: Unionen for Nationernes Europa, PDE: Gruppen for Selvstændighed/Demokrati, GE: Den Europæiske Venstrefløjs Fællesgruppe, EFA: Den Europæiske Fri Alliance.

               91.

               understreger, at partiernes eksterne revisorer har bekræftet, at regnskaberne er ført i overensstemmelse med gældende regler og internationale regnskabsføringsstandarder;

               92.

               fremhæver, at partierne på europæisk plan endnu ikke har kunnet udnytte de disponible bevillinger fuldt ud;

               93.

               henviser til, at det i ovennævnte holdning af 15. marts 2006 (26) stillede et forslag vedrørende den retlige behandling af de egne midler, der stilles til rådighed for politiske partier på europæisk plan, i tråd med Europa-Parlamentets og Rådets forordning (EF) nr. 2004/2003 af 4. november 2003 om statut for og finansiering af politiske partier på europæisk plan (27);

               94.

               minder om, at det kompetente udvalg i den nærmeste fremtid vil forelægge Europa-Parlamentet en rapport om anvendelsen af forordning (EF) nr. 2004/2003, og at denne forordning første gang blev anvendt i 2004;

               95.

               opfordrer Præsidiet til — med henblik på en mere effektiv anvendelse af forordning (EF) nr. 2004/2003 — at tage hensyn til følgende:

                           —

                           15 % af den afsatte, men endnu ikke udbetalte finansieringsstøtte skal kunne fremføres det følgende regnskabsår

                           —

                           det skal være muligt for partier på europæisk plan at opbygge en reserve af egne midler, som i det tilfælde, at partiet opløses, tillader dem at overholde lovbestemte forpligtelser over for deres ansatte og de parter, som de har indgået aftaler med

                           —

                           der bør etableres en flerårig finansramme (der f.eks. dækker en lovgivningsperiode), hvilket vil give partierne større planlægningssikkerhed;

         Ansættelse af personale fra de nye medlemsstater

               96.

               opfordrer generalsekretæren til inden udgangen af december 2006 at aflægge beretning om, hvilke fremskridt der er gjort med ansættelsen af personale fra de nye medlemsstater inddelt efter kategorier (f.eks. tolke, oversættere, administrativt personale osv.);

         Udgifter til tolkning (Revisionsrettens særberetning nr. 5/2005)

               97.

               understreger, at flersprogethed er et af Den Europæiske Unions mest karakteristiske kendetegn, er udtryk for den kulturelle og sproglige mangfoldighed og sikrer ligebehandling af unionsborgerne; fremhæver, at flersprogethed garanterer borgernes ret til at kommunikere med Den Europæiske Unions organer på et af de officielle sprog og således giver dem mulighed for at udøve deres ret til demokratisk kontrol;

               98.

               påpeger, at Revisionsrettens særberetning nr. 5/2005 er blevet behandlet i en særskilt beslutning;

               99.

               erkender, at de hyppige rejser mellem Europa-Parlamentets hjemsteder afstedkommer væsentligt højere omkostninger på en række områder af dets aktiviteter, herunder tolkning, således som Revisionsretten konkluderede i sin særberetning nr. 5/2005;

         Interinstitutionel aftale om bedre lovgivning: konsekvensanalyse

               100.

               henviser til sin afgørelse af 9. oktober 2003 om indgåelse af en interinstitutionel aftale om bedre lovgivning (28) og tager følgende konklusioner fra arbejdsgruppen om konsekvensvurdering til efterretning (29); mener på denne baggrund, at:

                           —

                           hver institution skal være ansvarlig for konsekvensanalysen af dens forslag

                           —

                           konsekvensanalysen skal omfatte alle tekster af stor politisk rækkevidde og dække følgende områder: konsekvenserne af regulering (herunder også konsekvenserne af ikke-regulering) samt økonomiske, miljømæssige, sociale og budgettekniske konsekvenser

                           —

                           Europa-Parlamentet skal lade konsekvensanalysen foretage af en tredjepart og blot sikre kvaliteten af evalueringen

                           —

                           afgørelsen om, hvorvidt der skal indhentes en konsekvensanalyse hhv. foretages en evaluering heraf, skal ligge hos de politiske koordinatorer og/eller formændene for de respektive udvalg;

               101.

               er af den opfattelse, at inddragelsen af konsekvensanalysen er forbundet med risici, der kan påvirke det parlamentariske arbejde i negativ retning; mener på denne baggrund, at:

                           —

                           medlemmernes ret til at stille ændringsforslag kunne blive begrænset eller underlagt politisk kontrol

                           —

                           det tidspres, som i form af indgivelses- og oversættelsesfrister allerede gælder for det parlamentariske arbejde, kunne blive yderligere forværret

                           —

                           det kunne blive særdeles vanskeligt at indhente ekspertoplysninger udefra og vurdere disse

                           —

                           det ville blive umuligt at forhandle sig frem til kompromiser i sidste øjeblik;

               102.

               opfordrer derfor generalsekretæren og de kompetente parlamentariske organer til at redegøre for, hvordan de påtænker at gennemføre dette aspekt af den interinstitutionelle aftale om bedre lovgivning;

         Opfølgning af beslutningen om decharge for gennemførelsen De Europæiske Unions almindelige budget for regnskabsåret 2003

               103.

               glæder sig over, at revisionsberetningerne fra Den Interne Revisionstjeneste er kommet til udtryk i generalsekretærens reviderede handlingsplan, som generalsekretæren sammen med en overensstemmelseserklæring har fremsendt til Europa-Parlamentets kompetente organer; minder om, at handlingsplanen indeholder 47 enkeltforanstaltninger, og opfordrer generalsekretæren til at belyse, hvilke af disse foranstaltninger han har opstillet som hovedpunkter;

               104.

               konstaterer, at Europa-Parlamentet har sikret gennemførelsen af konto 3 7 0 1 for medlemmer uden for grupperne og bekræftet rigtigheden heraf; minder om, at dokumenterne vedrørende denne budgetpost offentliggøres på Europa-Parlamentets websted;

               105.

               tager det til efterretning, at generalsekretærens forslag om hhv. en standardskrivelse til de politiske gruppers eksterne revisorer og gruppeformændenes finansrapport er blevet forelagt for Præsidiet til drøftelse og afstemning; bemærker, at der endnu ikke er truffet nogen afgørelse, og opfordrer Præsidiet til at underrette Budgetkontroludvalget om udfaldet af drøftelserne;

               106.

               tager det til efterretning, at Europa-Parlamentet i 2004 som forberedelse til anvendelsen af statutten for Europa-Parlamentets medlemmer har indledt en teknisk sammenlægning af de hidtil uafhængigt af hinanden fungerende forvaltningssystemer for udbetaling af godtgørelser til Europa-Parlamentets medlemmer (PAM-projektet: Portail Applicatif des Membres eller Members' Application Portal);

               107.

               tager det til efterretning, at disciplinærrådet har afsluttet sit arbejde med placering af ansvaret for en forskel i 1982 på 4 136 125 BEF mellem kassebeholdningen og de respektive fakturabilag; forventer, at beløbet inkl. påløbne renter bliver inddrevet;

               108.

               tager det med tilfredshed til efterretning, at Præsidiet den 12. december 2005 vedtog den afsluttende rapport fra arbejdsgruppen EMAS (Eco-Management and Audit Scheme), og at rapporten om miljøforvaltningssystemet inden for institutionens rammer har været tilgængelig på Europa-Parlamentets websted siden februar 2006;

               109.

               tager det til efterretning, at de informationsteknologiske tjenesteydelser til medlemmerne er blevet yderligere forbedret, og navnlig gennem:

                           —

                           forbedret informationsteknologisk udstyr i medlemmernes kontorer

                           —

                           etablering af et CyberLAN-Net; en hvilken som helst computer kan tilsluttes til dette net

                           —

                           indledning af pilotprojekt til indførelse af et elektronisk signatursystem

                           —

                           forbedrede foranstaltninger til beskyttelse af servere, arbejdsstationer og netkomponenter

                           —

                           indførelse af trådløs kommunikationsstruktur i Europa-Parlamentet (»Hotspots« og »Wireless Fidelity«);

               110.

               fastholder, at elektroniske underskrifter, der nu er genstand for ovennævnte pilotprojekt, må indføres snarest muligt, således at medlemmer kan undertegne dokumenter som f.eks. ændringsforslag og parlamentariske spørgsmål uden at skulle fremsende dokumenter i papirform, hvilket ville højne effektiviteten af medlemmernes arbejde i Europa-Parlamentet;

               111.

               konstaterer, at kvæstorerne den 16. november 2005 vedtog, at udvalgsdokumenterne fortsat skulle stå til rådighed for udvalgsmedlemmerne, men at omdelingen af de i Strasbourg vedtagne tekster og pressemeddelelser i papirform indstilles.

      (1)  EUT C 105 af 30.4.2004.

      (2)  EUT C 301 af 30.11.2005, s. 1.

      (3)  EUT C 302 af 30.11.2005, s. 100.

      (4)  EFT L 248 af 16.9.2002, s. 1.

      (5)  Bur/ann/fin — PE 349.540.

      (6)  EUT L 340 af 6.12.2006, s. 29.

      (7)  EUT C 300 E af 11.12.2003, s. 303.

      (8)  EUT L 196 af 27.7.2005, s. 28.

      (9)  EUT L 262 af 7.10.2005, s. 1.

      (10)  Generalsekretærens svar på punkt 9 i Europa-Parlamentets beslutning af 21.4.2004 om decharge for 2002 (EUT L 330 af 4.11.2004, s. 160).

      (11)  EUT L 148 af 16.6.2003, s. 62.

      (12)  Punkt 40 i ovennævnte beslutning af 12.4.2005.

      (13)  Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357 af 31.12.2002, s. 1). Senest ændret ved forordning (EF, Euratom) nr. 1261/2005 (EUT L 201 af 2.8.2005, s. 3).

      (14)  Punkt 90 i ovennævnte beslutning af 8.4.2003.

      (15)  Punkt 73 i ovennævnte beslutning af 12.4.2005.

      (16)  Præsidiets afgørelse af 30.6.2003.

      (17)  Ifølge gennemførelsesbestemmelserne for konto 3 7 0 1.

      (18)  Bevillingstildelinger kun for første halvår af 2004.

      (19)  Præsidiets afgørelse af 29.9.2005.

      (20)  Vedtagne tekster, P6_TA(2006)0085, ændring 63.

      (21)  PE 113.116.

      (22)  Artikel 14-16 i regulativet om omkostningsgodtgørelser og andre godtgørelser til medlemmerne.

      (23)  EUT C 301 af 20.11.2005, tabel 9.2. EUT C 293 af 30.11.2004, tabel 9.3. EUT C 286 af 28.11.2003, punkt 9.15.

      (24)  Generalsekretærens skrivelse til Europa-Parlamentets Præsidium — forvaltning af medlemmernes frivillige pensionsplan, november 2005, PE 356.020/BUR./REV.

      (25)  Kilde: ASBL Pensionsfund — 2005 årsregnskab.

      (26)  Vedtagne tekster, P6_TA(2006)0085, ændring 99.

      (27)  EUT L 297 af 15.11.2003, s. 1.

      (28)  EUT C 81 E af 31.3.2004, s. 84.

      (29)  Adonis: 03-DGIII(04)D/19596.


title: 2014/228/EU: Rådets afgørelse af 25. november 2013 om undertegnelse af samarbejdsaftalen om et civilt globalt satellitnavigationssystem (GNSS) mellem Det Europæiske Fællesskab og dets medlemsstater og Ukraine

text:
               26.4.2014

               DA

               Den Europæiske Unions Tidende

               L 125/1

         RÅDETS AFGØRELSE
   af 25. november 2013
   om undertegnelse af samarbejdsaftalen om et civilt globalt satellitnavigationssystem (GNSS) mellem Det Europæiske Fællesskab og dets medlemsstater og Ukraine

      (2014/228/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 172 sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Rådet bemyndigede den 8. oktober 2004 Kommissionen til at indlede forhandlinger med Ukraine om en samarbejdsaftale om et civilt globalt satellitbaseret navigationssystem (GNSS).

               (2)

               I overensstemmelse med Rådets afgørelse af 15. november 2005 blev samarbejdsaftalen om et civilt globalt satellitnavigationssystem (GNSS) mellem Det Europæiske Fællesskab og dets medlemsstater og Ukraine (»aftalen«) undertegnet den 1. december 2005.

               (3)

               Aftalen giver mulighed for et tættere samarbejde med Ukraine på området satellitnavigation. Aftalen vil implementere en række elementer i de europæiske satellitbaserede navigationsprogrammer.

               (4)

               Aftalen bør godkendes —

         VEDTAGET DENNE AFGØRELSE:
   Artikel 1
   Samarbejdsaftalen om et civilt globalt satellitnavigationssystem (GNSS) mellem Det Europæiske Fællesskab og dets medlemsstater og Ukraine (»aftalen«) godkendes hermed på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet foranstalter på Unionens vegne den notifikation, der er omhandlet i aftalens artikel 17, stk. 1, (1) og meddeler følgende:

      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« eller til »Fællesskabet« gælder som henvisninger til »Den Europæiske Union« eller til »Unionen«.«

   Artikel 3
   Den holdning, som Den Europæiske Union skal indtage i styringsudvalget for GNSS og de fælles tekniske arbejdsgrupper, der er omhandlet i artikel 14 i aftalen, fastlægges af Rådet på forslag af Kommissionen.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 25. november 2013.

            På Rådets vegne

         D. PAVALKIS

            Formand

      (1)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


title: 86/416/EØF: Rådets afgørelse af 8. april 1986 om indgåelse af aftalen mellem Det europæiske økonomiske Fællesskab og Den islamiske republik Pakistan om handel med tekstilvarer

text:
29 . 8 . 86                                  De Europæiske Fællesskabers Tidende                                             Nr . L 245 / 1
                                                                  II
                                      (Retsakter hvis offentliggørelse ikke er obligatorisk)
                                                          RÅDET
                                                    RÅDETS AFGØRELSE
                                                        af 8 . april 1986
                om indgåelse af aftalen mellem Det europæiske økonomiske Fællesskab og Den islamiske
                                         republik Pakistan om handel med tekstilvarer
                                                         ( 86 / 416 / EØF)
RÅDET FOR DE EUROPÆISKE FÆLLESSKABER HAR —                              Den islamiske republik Pakistan om handel med tekstilvarer
                                                                        godkendes herved på Fællesskabets vegne .
under henvisning til traktaten om oprettelse af Det euro
pæiske økonomiske Fællesskab , særlig artikel 113 ,                     Teksten til aftalen er knyttet til denne afgørelse .
under henvisning til henstilling fra Kommissionen , og
ud fra følgende betragtning:                                                                           Artikel 2
Aftalen mellem Det europæiske økonomiske Fællesskab og                  Formanden for Rådet foranstalter den notifikation , der er
Den islamiske republik Pakistan om handel med tekstilvarer             omhandlet i aftalens artikel 19 ( ! ).
bør godkendes —
                                                                       Udfærdiget i Luxembourg , den 8 . april 1986 .
TRUFFET FØLGENDE AFGØRELSE :
                         Artikel 1
                                                                                På Rådets vegne
                                                                                G. M. V. van AARDENNE
Aftalen mellem Det europæiske økonomiske Fællesskab og                                                                 Formand
                                                                       ( ! ) Datoen for aftalens ikrafttræden vil blive offentliggjort i De
                                                                             Europæiske Fællesskabers Tidende på foranledning af general
                                                                             sekretariatet for Rådet .


title: Kommissionens afgørelse af 14. oktober 2011 om nedsættelse af en national kulekspertgruppe

text:
               15.10.2011

               DA

               Den Europæiske Unions Tidende

               C 304/3

         KOMMISSIONENS AFGØRELSE
   af 14. oktober 2011
   om nedsættelse af en national kulekspertgruppe
   2011/C 304/03
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde (TEUF) og
   ud fra følgende betragtninger:

               (1)

               I henhold til artikel 194 i TEUF sigter Unionens politik på energiområdet mod i en ånd af solidaritet mellem medlemsstaterne at sikre energimarkedets funktion og energiforsyningssikkerheden i Unionen.

               (2)

               Kommissionens meddelelse af 10. november 2010 Energi 2020. En strategi for konkurrencedygtig, bæredygtig og sikker energi (1) giver udtryk for, at medlemsstaterne stadig skal udfase potentielt miljøskadelige tilskud, men anerkender potentialet for videreudvikling af EU’s egne fossile brændstofressourcer for at sikre, at europæiske virksomheder får adgang til en sikker energiforsyning til en konkurrencedygtig pris.

               (3)

               Det fremgår af Rådets afgørelse 2010/787/EU, at statsstøtte til kulminer, der ikke er konkurrencedygtige, skal udfases pr. 31. december 2018.

               (4)

               På grund af den andel af kul, der findes i den europæiske energiforsyning, er det relevant for Kommissionen at oprette en ekspertgruppe, der kan assistere Kommissionen i overvågningen af kulmarkederne samt sikre løbende informationsudveksling mellem medlemsstaterne og EU.

               (5)

               I overensstemmelse med artikel 8 i Rådets forordning (EF) nr. 405/2003 af 27. februar 2003 om overvågning på fællesskabsplan af indførslerne af stenkul med oprindelse i tredjelande (2) har gruppen af medlemsstaternes kuleksperter jævnligt holdt møde i perioden 2003-2010.

               (6)

               Forordning (EF) nr. 405/2003 udløb den 31. december 2010 og er ikke blevet afløst.

               (7)

               I den ånd at fortsætte det gode samarbejde i gruppen af medlemsstaternes kuleksperter i henhold til forordning (EF) nr. 405/2003 vil en ny kulekspertgruppe blive opkaldt efter denne gruppe.

               (8)

               Kulekspertgruppen bør fortsat fremme samarbejde og konsultation mellem medlemsstaternes myndigheder, der er ansvarlige for energipolitiske spørgsmål, der relaterer til kul, og Kommissionen vedrørende samtlige aspekter af værdikæden for kul uden at kopiere det arbejde, der udføres i andre specifikke rådgivende grupper nedsat af Kommissionen.

               (9)

               Derudover skal kulekspertgruppen fremme udveksling af god praksis inden for produktion og anvendelse af kul i forbindelse med dialog med interessenter på energiområdet uden at kopiere det arbejde, der udføres af allerede eksisterende ekspertgrupper og andre grupper, herunder grupper, der er nedsat i henhold til retsakter, og samtidig respektere reglerne om konkurrence og statsstøtte fastsat i artikel 101-109 i TEUF samt Rådets afgørelse 2010/787/EU.

               (10)

               Kulekspertgruppen skal bestå af medlemsstaternes myndigheder, der er ansvarlige for energipolitiske spørgsmål, der relaterer til kul. Disse myndigheder skal udpege deres repræsentanter.

               (11)

               Specielt hvad angår udveksling af god praksis og for at involvere de relevante tekniske og tilsynsførende myndigheder i medlemsstaterne, hvor dette er relevant, kan eksterne eksperter, herunder repræsentanter for disse myndigheder, deltage i gruppens møder på ad hoc-basis.

               (12)

               Der bør fastsættes regler for gruppemedlemmernes samt deres repræsentanters videregivelse af oplysninger.

               (13)

               Personoplysninger om gruppens medlemmer skal behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (3) —

         BESTEMT FØLGENDE:
   Artikel 1
   Genstand
   Der nedsættes en national kulekspertgruppe, i det følgende benævnt ekspertgruppen.
   Artikel 2
   Opgaver
   Ekspertgruppens opgave er at:

               a)

               assistere Kommissionen i overvågning af kulmarkedernes udvikling

               b)

               etablere samarbejde og sikre jævnlig høring af medlemsstaternes myndigheder, der er ansvarlige for energipolitiske spørgsmål, der relaterer til kul, og Kommissionen angående aspekter af værdikæden for kul, herunder lukning af miner

               c)

               foranledige udveksling af erfaring og god praksis inden for produktion og anvendelse af kul.

         Artikel 3
   Konsultation
   Kommissionen kan konsultere gruppen i ethvert anliggende, der omhandler samtlige aspekter af værdikæden for kul.
   Artikel 4
   Medlemskab — udnævnelse
   1.   Ekspertgruppen skal bestå af medlemsstaternes myndigheder, der er ansvarlige for energipolitiske spørgsmål, der relaterer til kul.
   2.   Medlemsstaternes myndigheder skal udpege deres repræsentanter.
   3.   Medlemmernes navne offentliggøres i Kommissionens register over ekspertgrupper og andre lignende enheder (i det følgende benævnt »registret«).
   Artikel 5
   Funktion
   1.   Ekspertgruppen får en repræsentant for Kommissionen som formand.
   2.   Efter aftale med Kommissionen kan ekspertgruppen nedsætte undergrupper, der skal undersøge specifikke spørgsmål, især udveksling af god praksis, på grundlag af et kommissorium, som gruppen udarbejder. Sådanne undergrupper opløses, når deres mandat er opfyldt.
   3.   Kommissionens repræsentant kan invitere eksterne eksperter med specifik viden om et emne på dagsordenen til at deltage i ekspertgruppens eller undergruppens arbejde efter behov. Kommissionens repræsentant kan desuden give observatørstatus til enkeltpersoner og organisationer, som defineret i regel 8, stk. 3, i de horisontale regler om ekspertgrupper og kandidatlande.
   4.   Medlemmerne af ekspertgrupperne og deres repræsentanter samt de indbudte eksperter og observatører skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil, samt Kommissionens sikkerhedsforskrifter vedrørende beskyttelse af EU's klassificerede oplysninger fastsat i bilaget til Kommissionens forretningsorden (4). Hvis de tilsidesætter disse forpligtelser, kan Kommissionen træffe alle relevante foranstaltninger.
   5.   Ekspertgrupperne og undergrupperne mødes i Kommissionens lokaler. Sekretariatsopgaverne varetages af Kommissionen. Andre tjenestemænd i Kommissionen med interesse i det pågældende spørgsmål kan deltage i møder i ekspertgruppen og dens undergrupper.
   6.   Gruppen fastsætter selv sin forretningsorden på grundlag af standardforretningsordenen for ekspertgrupper.
   7.   Kommissionen offentliggør relevante oplysninger om ekspertgruppens aktiviteter enten i registret eller via et link fra registret til et særligt websted.
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i ekspertgruppen og dennes undergrupper.
   2.   Deltagernes rejse- og opholdsudgifter i forbindelse med ekspertgruppens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de tilgængelige midler, der hvert år tildeles som led i den årlige procedure for tildeling af ressourcer.

      Udfærdiget i Bruxelles, den 14. oktober 2011.

            På Kommissionens vegne

         Günther OETTINGER

            Medlem af Kommissionen

      (1)  KOM(2010) 639 endelig.

      (2)  EUT L 62 af 6.3.2003, s. 1.

      (3)  EFT L 8 af 12.1.2001, s. 1.

      (4)  EFT L 308 af 8.12.2000, s. 26, ændret ved Kommissionens afgørelse af 29. november 2001 om ændring af dens forretningsorden (EFT L 317 af 3.12.2001, s. 1).